KOMMISSIONENS FORORDNING (EF) Nr. 455/97 af 10. marts 1997 om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i interimsaftalen mellem Fællesskabet og Republikken Slovenien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 410/97 af 24. februar 1997 om visse procedurer for anvendelsen af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side om handel og handelsanliggender (1), særlig artikel 1, og

ud fra følgende betragtninger:

En interimsaftale om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side, i det følgende benævnt »aftalen«, undertegnet i Bruxelles den 11. november 1996 (2), fastsætter, at Europaaftalens bestemmelser om handel og handelsanliggender iværksættes, indtil aftalen træder i kraft, og at disse bestemmelser anvendes midlertidigt fra den 1. januar 1997;

ved forordning (EF) nr. 410/97 blev der indført en ordning med nedsættelse af importtolden for visse produkter, herunder mælk og mejeriprodukter; det er nødvendigt at fastsætte gennemførelsesbestemmelser for forvaltning af ordningen; bestemmelserne dels supplerer og dels fraviger Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (3), senest ændret ved forordning (EF) nr. 2402/96 (4);

for at sikre en korrekt forvaltning af importmængderne bør der dels ved indgivelse af ansøgning om importlicens stilles sikkerhed, dels fastsættes visse betingelser for indgivelse af ansøgninger om licenser; den tidsmæssige fordeling af de faste mængder på året og proceduren for tildeling af licenser og disses gyldighedsperiode bør også fastlægges;

der bør navnlig skabes sikkerhed for, at alle Fællesskabets importører får adgang til ordningen, og at den nedsatte toldsats anvendes uden afbrydelse på al indførsel af de pågældende produkter til medlemsstaterne, indtil mængderne er opbrugt; der bør træffes foranstaltninger for at sikre en effektiv fællesskabsforvaltning af mængderne; som følge af risikoen for spekulationsforretninger bør der fastsættes præcise betingelser for de erhvervsdrivendes adgang til ordningen; denne form for forvaltning kræver et snævert samarbejde mellem medlemsstaterne og Kommissionen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Ved indførsel til Fællesskabet af mejeriprodukter henhørende under de i bilag I nævnte koder i henhold til den ordning, der er fastsat i artikel 15, stk. 2, i aftalen med Slovenien, fremlægges der en importlicens som er undergivet de ansøgnings- og udstedelsesbetingelser, der er fastsat i denne forordning.

De af ordningen omfattede produktmængder og toldnedsættelsen for tolden er anført i bilag I.

Artikel 2

Fra den 1. januar 1997 fordeles de i bilag I nævnte mængder (bortset fra oste henhørende under KN-kode 0406 90) over året som følger:

- 25 % i perioden 1. januar til 31. marts

- 25 % i perioden 1. april til 30. juni

- 25 % i perioden 1. juli til 30. september

- 25 % i perioden 1. oktober til 31. december.

Fra den 1. januar 1997 fordeles de i bilag I nævnte mængder af oste henhørende under KN-kode 0406 90 over året som følger:

- 50 % i perioden 1. januar til 30. juni

- 50 % i perioden 1. juli til 31. december.

Artikel 3

Ved anvendelse af den i artikel 1 omhandlede importordning gælder følgende bestemmelser:

a) Importlicensansøgeren skal på tidspunktet for indgivelse af ansøgningen på en for medlemsstatens kompetente myndigheder tilfredsstillende måde godtgøre at han i mindst de sidste tolv måneder har indført og/eller udført mælk eller mejeriprodukter. Detailforretninger og restauranter, som sælger deres produkter til den endelige forbruger, er dog udelukket fra ordningen.

b) Licensansøgningen kan kun omfatte en af de KN-koder, der er anført i bilag I til denne forordning.

Licensansøgningen omfatter mindst 10 tons og højst 25 % af den mængde, der er til rådighed for det pågældende produkt i hver periode, jf. artikel 2, for hvilken licensansøgningen indgives.

c) Licensansøgningen og licensen indeholder i rubrik 8 en angivelse af oprindelseslandet; licensen forpligter til at indføre fra det nævnte land.

d) Licensansøgningen og licensen indeholder i rubrik 20 en af følgende angivelser:

- Reglamento (CE) n° 455/97

- Forordning (EF) nr. 455/97

- Verordnung (EG) Nr. 455/97

- Êáíïíéóìüò (ÅÊ) áñéè. 455/97

- Regulation (EC) No 455/97

- Règlement (CE) n° 455/97

- Regolamento (CE) n. 455/97

- Verordening (EG) nr. 455/97

- Regulamento (CE) nº 455/97

- Asetus (EY) N:o 455/97

- Förordning (EG) nr 455/97.

e) Licensen indeholder i rubrik 24 en af følgende angivelser:

- Reducción del derecho de aduana establecida en el Reglamento (CE) n° 455/97

- Nedsættelse af toldsatsen, jf. forordning (EF) nr. 455/97

- Zollermäßigung gemäß der Verordnung (EG) Nr. 455/97

- Ìåßùóç ôïõ äáóìïý üðùò ðñïâëÝðåôáé áðü ôïí êáíïíéóìü (ÅÊ) áñéè. 455/97

- Duty rate reduced in accordance with Regulation (EC) No 455/97

- Réduction du taux de droit de douane prévue par le règlement (CE) n° 455/97

- Riduzione del dazio doganale a norma del regolamento (CE) n. 455/97

- Douanerecht verlaagd overeenkomstig Verordening (EG) nr. 455/97

- Redução da taxa de direito aduaneiro prevista no Regulamento (CE) nº 455/97

- Vähennetty tullimaksu asetuksen (EY) N:o 455/97 mukaisesti

- Nedsättning av tullsatsen enligt förordning (EG) nr 455/97.

Artikel 4

1. Licensansøgninger kan kun indgives i løbet af de første ti dage af hver periode, jf. artikel 2.

For de mængder, der er til rådighed for de to første perioder af 1997 jf. artikel 2, stk. 1, og for de mængder ost henhørende under KN-kode 0406 90, der er til rådighed for den første periode af 1997 jf. artikel 2, stk. 2, kan licensansøgninger dog kun indgives i løbet af de ti første dage fra den 1. april 1997.

2. Licensansøgninger tages kun i betragtning, hvis ansøgeren skriftligt erklærer, at han for den pågældende periode ikke har indgivet og ikke vil indgive andre ansøgninger for samme produkt pr. kode i den medlemsstat, hvor ansøgningen indgives, eller i andre medlemsstater; hvis en person indgiver flere ansøgninger for samme produkt, tages ingen af de indgivne ansøgninger i betragtning.

3. Den tredje arbejdsdag efter udløbet af perioden for indgivelse af ansøgninger meddeler medlemsstaterne Kommissionen, hvilke ansøgninger der er indgivet for hvert af de produkter, der er anført i bilag I. Meddelelsen indeholder en liste over ansøgningerne og de mængder, hvorom der er ansøgt pr. KN-kode. Alle meddelelser, herunder også »ingen ansøgninger«, fremsendes pr. telex eller telefax den pågældende arbejdsdag under anvendelse af den formular, der er vist i bilag II, hvis der ikke er indgivet ansøgninger, og under anvendelse af formularen i bilag II og III, hvis der er indgivet ansøgninger.

4. Kommissionen beslutter hurtigst muligt, i hvilket omfang de i artikel 3 nævnte ansøgninger imødekommes.

Hvis de mængder, for hvilke der er ansøgt om licenser, overstiger de disponible mængder, nedsætter Kommissionen de førstnævnte mængder med en fast procentsats. Hvis ansøgeren anser den mængde, der fremkommer ved anvendelsen af procentsatsen, for at være utilstrækkelig, kan han give afkald på at anvende licensen. Han skal i så fald meddele den kompetente myndighed sin beslutning herom senest tre dage efter, at den i foregående afsnit nævnte beslutning er blevet offentliggjort, og myndigheden sender Kommissionen oplysningerne om afkaldet.

Hvis den samlede mængde, der ansøges om, er mindre end den disponible mængde, fastlægger Kommissionen den restmængde, der skal lægges til den disponible mængde for den følgende periode.

5. Licenserne udstedes hurtigst muligt, efter at Kommissionen har truffet beslutning.

Artikel 5

I henhold til artikel 21, stk. 2, i forordning (EØF) nr. 3719/88 er importlicenserne gyldige i 60 dage fra den faktiske udstedelsesdato.

Licenserne er dog ikke gyldige ud over den 31. december i udstedelsesåret.

Importlicenser der er udstedt i henhold til nærværende forordning, kan ikke overdrages.

Artikel 6

Ansøgninger om importlicenser ledsages af en sikkerhedsstillelse på 36 ECU/100 kg for alle de i artikel 1 nævnte produkter.

Artikel 7

Uanset bestemmelserne i denne forordning finder bestemmelserne i forordning (EØF) nr. 3719/88 anvendelse.

Som undtagelse fra artikel 8, stk. 4, i nævnte forordning kan den mængde, der indføres i henhold til nærværende forordning, dog ikke være større end den mængde, som er anført i rubrik 17 og 18 i importlicenserne. Tallet 0 anføres i den forbindelse i licensernes rubrik 19.

Artikel 8

Produkterne overgår til fri omsætning mod fremlæggelse af et EUR.1-varecertifikat, der udstedes af eksportlandet i overensstemmelse med protokol nr. 4 til interimsaftalen med nævnte land.

Artikel 9

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 4. 3. 1997, s. 5.

(2) EFT nr. L 344 af 31. 12. 1996, s. 3.

(3) EFT nr. L 331 af 2. 12. 1988, s. 1.

(4) EFT nr. L 327 af 18. 12. 1996, s. 14.

BILAG I

PRODUKTER MED OPRINDELSE I SLOVENIEN

>TABELPOSITION>

BILAG II

Anvendelse af forordning (EF) nr. 455/97

>START GRAFIK>

(Side / )

KOMMISSIONEN FOR DE EUROPÆISKE FÆLLESSKABER GD VI/D/1 - MÆLK OG MEJERIPRODUKTER

ANSØGNINGER OM IMPORTLICENSER MED NEDSAT TOLDSATS . . . KVARTAL 199

Dato:

Medlemsstat: Kommissionens forordning (EF) nr. . . . . /9

Afsender:

Kontaktperson:

Telefon:

Telefax:

Antal sider:

Ansøgningernes løbenummer:

Samlet mængde, der ansøges om (tons):

>SLUT GRAFIK>

BILAG III

Anvendelse af forordning (EF) nr. 455/97

>START GRAFIK>

(Side / )

KOMMISSIONEN FOR DE EUROPÆISKE FÆLLESSKABER GD VI/D/1 - MÆLK OG MEJERIPRODUKTER

ANSØGNINGER OM IMPORTLICENSER MED NEDSAT TOLDSATS . . . KVARTAL 199 Løbenummer: Medlemsstat:

KN-kode Nr. Ansøger (navn og adresse) Mængde (tons)

Tons i alt, løbenummer. . . . . .

>SLUT GRAFIK>